
Projekteerimistingimuste määramine
( Kangelaste 12 korterielamu fassaadide osaline rekonstrueerimine ja maa-ala heakorrastamine)

Vastavalt Kohaliku omavalitsuse korralduse seaduse § 30 lõike 1 punktile 2, Ehitusseaduse §19 lõikele 3 ning Narva Linnavolikogu 26.08.2004 määrusele nr 42/38 “ Narva Linnavalitsuse projekteerimistingimuste määramise delegeerimise õigus”   

Narva Linnavalitsus annab korralduse:

Määrata projekteerimistingimused Kangelaste 12 korterelamu fassaadide osaline rekonstrueerimise ja maa-ala heakorrastamise ehitusprojekti koostamiseks järgnevalt:   

	1. ÜLDANDMED



	1.1  Tellija                                           
	Korteriühistu KANGELASTE 12,  reg.kood  80175498
Kangelaste pr.12- 64,  20603  Narva  

	1.2  Asukoht, algandmed                                         
	Narva linn,  Kangelaste 12
Ehitisalune pindala 1 213 m2
Korruste arv  5
Maakasutuse sihtotstarve: korruselamumaa

	1.3  Projekteerimistingimused on kehtivad 2 aastat alates korralduse jõustumisest.

	1.4  Projekteerimistingimuste koostamise alus     

1.4.1 Projekteerimistingimuste taotlus 19.05.2008.a avaldus nr. 903/1-12, 

         Nadežda Ivanova - juhatuse liige.
1.4.2 Ehitusseadus, Narva linna ehitusmäärus
1.4.3 Eestis kehtivad normatiivid, EPN, Eesti Standardid.

	2. PROJEKTEERIMISE EESMÄRK




2.1 Projekti koostamise eesmärgiks on korterelamu fassaadide osaline rekonstrueerimine ja maa-ala heakorrastamine.
	3. ÜLDNÕUDED




3.1
Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

        - Vabariigi Valitsuse kinnitatud 27.10. 2004.a määrus nr 315 „Ehitisele ja selle osale esitatavad tuleohutusnõuded”;
· Narva Linnavolikogu kinnitatud 30.11.2006.a. määrus nr.48 „Narva linna ehitusmäärus";
· Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti seletuskiri";

· Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus";

· Eesti Standard EVS 811: 2006 „Hoone ehitusprojekt";
· Majandus-ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile";

· Majandus-ja Kommunikatsiooniministri kehtestatud 24.12.2002.a. määrus nr 69 „Ehitise tehniliste andmete loetelu".

3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.
3.3 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lõige 4 punkt 1).
3.4 Projekt peab olema heaks kiidetud kõigil seadusega ettenähtud juhtudel.
3.5 Väljastatud projekteerimistingimused lisada projekti kausta.
3.6 Esitada projekti nimetus vastavalt projekteerimistingimustele.
3.7 Enne ehitusprojekti koostamist esitada Arhitektuuri-ja planeerimise osakonnale hoone välisviimistluse eskiis (vähemalt 3 värvilahenduse varianti) heakskiidu saamiseks. Eskiisprojekt koostada kooskõlas eesti Standardiga EVS 811:2006 „Hoone ehitusprojekt”. Eskiisi värvivaated esitada mõõtkavas 1:250.
3.8 Projekti koosseisus esitada originaalkooskõlastused.
3.9 Tagada jooniste selgus ja hea loetavus. Ehitusprojekti värvivaated esitada mõõtkavas 1:100.
3.10  Esitada Arhitektuuriametile kooskõlastamiseks ehitusprojekt vähemalt kahes identselt komplekteeritud eksemplaris. Narva linna ehitusmääruse § 24 kohaselt nõutakse põhiprojekt ehitusloa saamiseks.

3.11 Esitada töödekorraldamise projekt (Narva linna ehitusmäärus § 23 ).
	4. ARHITEKTUURSED JA LINNAEHITUSLIKUD TINGIMUSED


4.1 Katusekatte materjalid: tuldtõkestav, vastavalt ehitusmaterjalide ja-toodete terviseohutuse nõuetele.
4.2 Vajadusel maja fassaadide soojustamine: vastavalt soojustehnilistele arvutustele.
4.3 Välisviimistlus: krohvitud pind. Mitte kasutada plekk ja plastikmaterjale. Värvilahendus esitada keskkonda sobivana, kombineeritud värvitoonides lähtudes Kangelaste 8 ja 16 hoonete projektidest. Välisviimistluse ja värvilahenduse pass esitada projekti koosseisus (vähemalt 2 värvilahenduse varianti).
4.4 Aknaraamide vahetamine, lodžade klaasimine: olemasolevates mõõtmetes. Esitada projektis fassaadide klaasistamispass. 
4.5 Varikatuste rekonstrueerimine: lubatud on kaasaegsed lahendused, ühtlustades fassaadidega.

4.6 Peasissepääsu remont, välistrepi rekonstrueerimine: kasutada sihtotstarbele vastavat kvaliteetmaterjali.
4.7 Keldri aknaavade kinnimüürimine on lubatud vaid Ida-Eesti Päästekeskuse Narva Keskkomando loa alusel.
4.8 Tehnosüsteemide rekonstrueerimine.

4.9 Sillutisriba rekonstrueerimine.
4.10 Muud nõuded: vastavalt ekspertiisiotsusele.
4.11 Kinnistusisesed teed ja platsid: asfalt, teekattekivid, teekatteplaadid.

4.12 Jäätmekäitlus: lahendada projekti mahus, näidates asendiplaanil. Prügikonteiner soovitavalt piirata dekoratiivsete elementiga (näiteks prügimajad, jäätmeaedik).

4.13 Maa-ala heakorrastus ja parkimine lahendada projekti koosseisus.

4.14 Parkimine: lahendada krundi piires

4.15 Asendiplaan: näidata tehnovõrgud, sisse- ja väljasõit krundilt, likvideeritavad puud, väikevormid, konteineriplats, parkimiskohtade paiknemine, määratleda pinnakatted.
4.16 Projekti koosseisus esitada lisaks:
         - korruse inventeerimise plaanid,   

- värvivaated koos värvikoodidega,

- tüüpiliste korruste avade täitmise plaan,

- akende ja uste eksplikatsioon,

- katuse plaan jne.    

	5. ERITINGIMUSED




5.1 Enne projekteerimise algust tuleb läbi viia hoone seisundi tehniline ekspertiis. Soovitused ja järeldused võtta arvesse projekteerimisel.
5.2 Puude likvideerimisel esitada raiete plaan ja kooskõlastada Linnavara-ja Majandusametiga.

5.3 Võtta nõusolek raie- ja ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.

	6. KOOSKÕLASTUSED




6.1     Ida-Eesti Päästekeskuse Narva Keskkomando.

6.2     Linnavara- ja Majandusameti kommunaalmajanduse osakond (jäätmekäitlus).
6.3     Narva Linnavalitsuse Arhitektuuri- ja Linnaplaneerimise Amet.

	7. RAKENDUSSÄTTED




7.1    Korraldus jõustub seadusega ettenähtud korras.
7.2 Korralduse võib vaidlustada Tartu Halduskohtu Jõhvi kohtumajas 30 päeva jooksul arvates korralduse  teatavakstegemisest.

Tarmo Tammiste

Ants Liimets

	[image: image3.png]



Linnapea

 Linnasekretär


